Wikipidia:Babakan
Wikipidia adalah sabuah Wiki, nang ba-arti siapa gin kawa mambabak artikal nang kadadilindungi. Amun tajuhut, silakan cuba bak pasir di sia.
Mambabak sabuah tungkaran Wiki itu nyaman ja: Klik haja tab babak di hapat atas (atawa tautan babak di higa kanan atawa bawah) sabuah tungkaran Wiki. Ini akan mambawa Pian ka sabuah tungkaran lawan kutak naskah nang baisi naskah nang kawa dibabak hasan tungkaran itu. (Amun Pian hanya handak ba-ikspirimin, gawi di tungkaran bak pasir Naskah kandal kami, lainan di sia. Pian kawa mambuka bak pasir di lalungkang atawa tab lain supaya kawa manjanaki naskah ini wan kulihan parcubaan Pian di bak pasir.)
Mulalah mangatik, wan habis tu tulisakan kasimpulan babakan handap di kamar halus di bawah kutak pambabakan. Klik Janaki titilikan hagan manjanaki dimapa parubahan Pian akan ditarapakan, lalu picik "Simpan tungkaran". Tagantung sistem Pian, mamicik "Enter" pas kutak pambabakan kada aktif (parhatan kadada kursor mangatik di dalamnya) pina baisi epek nang sama lawan mamicik picikan "Simpan tungkaran". Manyumbanglah pusitip lawan manulis panjalasan nang bujur-bujur baguna hagan urang lain haja.
Pian jua kawa ma-klik tab "pamandiran" (atawa tautan "Pandirakan tungkaran ini") gasan manjanaki tungkaran tungkaran pamandiran nang basangkutan, nang ba-isi kumintar-kumintar pasal ungkaran ngitu matan pamakai Wikipidia nang lainnya. Klik pada tab "+" (atawa "Babak tungkaran ini") hagan manambahi kumintar Pian.
bjn_Latn bjn_Latn bjn_Latn bjn_Latn bjn_Latn